CELEX: 62009TN0062
Language: bg
Date: 2009-02-13 00:00:00
Title: Дело T-62/09: Жалба, подадена на 13 февруари 2009 г. — Rintisch/СХВП — Bariatrix Europe (PROTI SNACK)

1.5.2009   
            
            
               BG
            
            
               Официален вестник на Европейския съюз
            
            
               C 102/21
            
         Жалба, подадена на 13 февруари 2009 г. — Rintisch/СХВП — Bariatrix Europe (PROTI SNACK)
   (Дело T-62/09)
   2009/C 102/34
   Език на жалбата: английски
   
      Страни
   
   
      Жалбоподател: Bernhard Rintisch (Bottrop, Германия) (представител: A. Dreyer, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Bariatrix Europe Inc. SAS (Guilherand Granges, Франция)
   
      Искания на жалбоподателя
   
   
               —
            
            
               Да се отмени решението на четвърти апелативен състав на Службата за хармонизация във вътрешния пазар (марки и дизайни) от 15 декември 2008 г. по преписка № R 740/2008-4,
            
         
               —
            
            
               да се осъди СХВП да заплати съдебните разноски.
            
         
      Правни основания и основни доводи
   
   
      Заявител на марката на Общността: Другата страна в производството пред апелативния състав.
   
      Марка на Общността, предмет на спора: Словна марка „PROTI SNACK“ за стоки от класове 5, 29, 30 и 32 — заявка № 4 992 145.
   
      Притежател на марката или знака, на която/който е направено позоваване в процедурата по възражението: Жалбоподателят.
   
      Марка или знак, на която/който е направено позоваване в подкрепа на възражението: Словна марка „PROTI“ за стоки от класове 29 и 32, регистрирана в Германия под № 39 702 429; фигуративна марка „PROTIPOWER“ за стоки от класове 29 и 32, регистрирана в Германия под № 39 608 644; Словна марка „PROTIPLUS“ за стоки от класове 29 и 32, регистрирана в Германия под № 39 549 559; търговско наименование „PROTITOP“ за стоки от класове 29, 30 и 32, регистрирано в Германия под № 39 629 195.
   
      Решение на отдела по споровете: Отхвърля възражението.
   
      Решение на апелативния състав: Отхвърля жалбата.
   
      Изложени правни основания: Нарушение на член 8, параграф 1, буква б) от Регламент № 40/94 на Съвета, тъй като апелативният състав не е направил преценка по същество на възражението; Нарушение на член 74, параграф 2 от Регламент № 40/94 на Съвета, тъй като апелативният състав е отказал да упражни правото си на преценка или най-малкото не е посочил как го е упражнил; Злоупотреба с власт, тъй като апелативният състав не е взел предвид документи и доказателства, представени от жалбоподателя.